Polisieman in sop oor whiskeyArgieffoto. Henrico Adendorff, ŉ polisiebeampte van Kaapstad, is dalk binnekort sy werk kwyt nadat hy glo ŉ bottel whiskey van ŉ geheime agent van die polisie gegryp het en ook omkoopgeld van die agent geëis én aanvaar het. The Times het Dinsdag berig Adendorff het glo ŉ oop bottel Jack Daniel’s-whiskey uit die agent se voertuig gehaal, waarna hy die omkoopgeld geëis het. Adendorff moet volgende week in Bellville se gespesialiseerde handelshof verskyn waar hy gevra sal word om sy gedrag te verduidelik. Na wat berig word, het Adendorff ŉ hele paar keer sedert Januarie op aanklag van bedrog in die hof verskyn, en hy is in 2011 in hegtenis geneem. Die Nasionale Vervolgingsgesag het gesê die polisie het ŉ suksesvolle en spesiale operasie gehou waartydens Adendorff in hegtenis geneem is terwyl hy aan diens was. – SAPA